मेरठ(उत्तरप्रदेश) : पिछले 27 दिसंबर को आयोजित एक बैठक में रिहाई मंच लखनऊ ने देश मे साम्प्रदायिक तनाव बढ़ाने वालों की अविलंब गिरफ्तारी की मांग की। मंच के अध्यक्ष मुहम्मद शुएब के नेतृत्व मे राष्ट्रपिता महात्मा गांधी के हत्यारे नाथूराम गोडसे की मूर्ति लगाने के लिए हिन्दू महासभा द्वारा मेरठ में किए गए भूमिपूजन को राष्ट्रद्रोह करार देते हुए प्रदेश सरकार से हिन्दू महासभा को तत्काल प्रतिबंधित करने की मांग की गयी।